जिलों व संस्थाओं के नामकरण किस तरह सियासी नजरिए से देखे जाते हैं, इसकी बानगी अखिलेश यादव के 2012 में सत्ता में आते ही दिख गई। अखिलेश ने मार्च में सत्ता संभाली और जुलाई में अंबेडकरनगर को छोड़कर मायावती द्वारा दलित महापुरुषों के नाम पर रखे गए आठ जिलों के नाम बदल कर पुराने कर दिए। वे जिले फिर से हापुड़, शामली, संभल, अमरोहा, अमेठी, हाथरस, कासगंज, कानपुर देहात के नाम से जाने जाते हैं। मायावती ने अखिलेश के इस फैसले पर राज्यसभा में राज्य सरकार को दलित विरोधी बताते हुए कड़ा विरोध जताया था।